28 ตุลาคม 2564

โดดเด่นในการให้บริการลูกค้าและนวัตกรรม

บริษัท เฮงเค็ล ประเทศไทย จำกัด ได้รับรางวัลแพลทินัมอวอร์ดจากไทยเบฟ

กรุงเทพฯ – บริษัท เฮงเค็ล ประเทศไทย จำกัด ได้รับรางวัลแพลทินัม อวอร์ด 2564 จาก บริษัท ไทยเบฟเวอเรจ จำกัด (มหาชน) สำหรับซัพพลายเออร์ที่มีความโดดเด่นใน 5 ด้าน ได้แก่ คุณภาพ การค้า การจัดส่งสินค้า การพัฒนาโครงการ และความยั่งยืน

รางวัลแพลทินัมเป็นรางวัลระดับสูงสุดสำหรับซัพพลายเออร์ที่มีประสิทธิภาพยอดเยี่ยม จากไทยเบฟ ผู้ผลิตเครื่องดื่มชั้นนำของประเทศไทย และหนึ่งในผู้ผลิตเครื่องดื่มรายใหญ่ที่สุดในเอเชีย นับเป็นปีที่ 5 ที่เฮงเค็ลได้รับรางวัลพันธมิตรทางธุรกิจของไทยเบฟอย่างต่อเนื่อง โดยในปี พ.ศ. 2562 และ 2563 ได้รับรางวัลแพลทินัมอวอร์ด และ ในปี พ.ศ. 2560 และ 2561 ได้รับรางวัลโกลด์อวอร์ด

นายแอนเดรียนโต้ จายาเปอร์นา ประธานบริษัทเฮงเค็ล ประเทศไทย กล่าวว่า “เฮงเค็ล ประเทศไทย รู้สึกเป็นเกียรติอย่างยิ่งที่ได้รับรางวัลพันธมิตรยอดเยี่ยมจากไทยเบฟ ความสำเร็จอันยาวนานของเรากับไทยเบฟถือเป็นเครื่องพิสูจน์ถึงความมุ่งมั่นของบริษัทฯ ในการเป็นพันธมิตรที่ลูกค้าไว้วางใจ และให้ความสำคัญกับความต้องการของลูกค้าเป็นอันดับแรก เราจะเดินหน้าพัฒนาโซลูชั่นในด้านนวัตกรรมที่นำมาซึ่งความยั่งยืน สุขภาพที่ดี และความปลอดภัยมาสู่อุตสาหกรรมเครื่องดื่มในประเทศไทยและภูมิภาคเอเชียแปซิฟิกต่อไป”

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทรศัพท์ +65 6424 7045 โทรศัพท์ 02 718 1886 ต่อ 216 และ 081-859-007

อีเมล maggie.tan@henkel.com อีเมล krissana@124comm.com